На основу члана 44. став 2. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21, 78/21 и 76/23), члана 37. став 1. тачка 20) Статута Града Ниша ("Службени лист Града Ниша", број 88/08, 143/16 и 18/19) и члана 15. став 2. Одлуке о оснивању Позоришта лутака Ниш ("Службени лист Града Ниша", број 2/11 – пречишћен текст, 115/16, 99/20 и 85/21),

 Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Измене Програма рада Позоришта лутака Ниш за 2024. годину, број 349/24-02, које је донео Управни одбор ове установе, на седници одржаној 17.04.2024. године.

 II Измене Програма рада Позоришта лутака Ниш за 2024. годину реализоваће се у складу са Финансијским планом ове установе за 2024. годину.

 III Решење доставити Позоришту лутака Ниш, Градској управи за друштвене делатности и Градској управи за финансије.

Број:

У Нишу,

**СКУПШТИНА ГРАДА НИША**

Председник

 доц. др Бобан Џунић

***О б р а з л о ж е њ е***

Управни одбор Позоришта лутака Ниш, на седници одржаној 17.04.2024. године донео је Измене Програма рада Позоришта лутака Ниш за 2024. годину, број 349/24-02 и доставио их Градској управи за друштвене делатности на даље поступање.

Предложеним Изменама Програма рада за 2024. годину мења се годишњи репертоар, у коме се представа „Ивица и Марица“, која се отказује због болести редитеља, замењује представом „Пепељуга“, а представа “Путовање кући“, која се због спречености редитеља неће реализовати, замењује представом „Мала љубавна бајка“.

У осталим деловима, Програм рада Позоришта лутака Ниш за 2024. годину остаје непромењен.

 Имајући у виду да су Измене Програма рада Позоришта лутака Ниш за 2024. годину сачињене у складу са законом, прописима Града и циљевима оснивања Установе, предлаже се доношење решења о давању сагласности на Измене Програма рада Позоришта лутака Ниш за 2024. годину.

вршилац дужности начелника

 Градске управе за друштвене делатности

Данијела Спасовић